سوئدین باشباخانی اولف کریسترسون اؤلکه‌سینین، ناتویا عضولوگو ایله باغلی تورکیه‌نین قرارینا سایغی دویدوغونو سؤیله‌دی.
اولف کریسترسون باشکند استوکهلم‌دا آوروپا بیرلیگی شوراسینین باشقانی چارلز میشل ایله گؤروشدو.
گؤروشمه‌دن سونرا تشکیل ائدیله‌ن اورتاق مطبوعات کنفرانسین‌دا، ناتو دانیشیقلارینین تورکیه ایله نورمال شکیلده داوام ائتدیگینی ایفاده ائدن کریسترسون، "تورکیه‌نین سوئدین ناتو عضولوگونو اونایلاما قونوسوندا مثبت نقطه‌ده‌ اولدوغونو دۆشونورم. سوندا قراری تورکیه وئره‌جک" ایفاده‌لرینی ایشلتدی.
۲۸ ناتو اؤلکه‌سینین سوئدین ناتو اعضولوگونو اونایلادیغینی خاطیرلادان کریسترسون، "هر اؤلکه‌نین اونای پروسه‌سینه حؤرمتله یاناشیریق. سوئد و فنلاند، تورکیه ایله (ژوئن آیین‌دا ناتو ذیروه‌سین‌ده ایمضالانمیش) اوچلو مموراندومون تعهدلارینی یئرینه یئتیریرلر. تورکیه‌نین سوئددن ایسته‌دیگی قایتارمالار (تروریستلری) قونوسوندا ایسه داها اؤنجه ده بیلدیردیگیمیز کیمی، یارغی قرار وئریر. تورکیه‌نین ده حاقیمیزدا وئره‌جگی  قرارا سایغی دویورام" دئدی.
